Stara željeznička stanica u Lukavcu
<s>Stara željeznička stanica u Lukavcu predstavlja najstariji očuvani infrastrukturni objekat u općini Lukavcu iz austrougarskog perioda.</s><s>Stanica je podignuta 1894. godina, na uskotračnoj pruzi Doboj-Simin Han, čija je gradnja trajala do 29. aprila 1886. godine.</s><s>Na 28. sjednici Komisije za očuvanje nacionalnih spomenika, održanoj 1. januara 2015. godine u Sarajevu, donesena je Odluka kojom je stanica proglašena za nacionalni spomenik Bosne i Hercegovine.</s>

<s>Lokacija 
Stara željeznička stanica se nalazi u Prvoj ulici broj 3, južno u odnosu na centralni dio Lukavca, u produžetku Milerove ulice, na čijem se istočnom kraju nalazi Vila Solvay.</s><s>Objekat stanice se nalazi 220 m od Fabrike sode na zapadu.</s><s>Sjeverno od objekta se nalazi park sa spomen-obilježjem palim borcima iz Drugog svjetskog rata i sportska dvorana.</s>

<s>Historija 
Izgradnja pruge, željezničke stanice i Fabrike sode će omogućiti snažan privredni razvoj područja i oformljenje novog radničkog naselja Lukavac.</s><s>U blizini Željezničke stanice, na rijeci Spreči istovremeno je izgrađena parna pilana, koja se bavila proizvodnjom pragova za pruge, neophodnih za gradnju željezničke pruge.</s><s>Zgrada Željezničke stanice u Lukavcu je služila svojoj izvornoj namjeni do kraja Drugog svjetskog rata.</s><s>U tom historijskom periodu, pored redovne namjene, predstavljala je mjesno okupljalište gdje su se održavale različite manifestacije.</s>

<s>Početkom druge polovine 20. vijeka, nakon ukidanja uskotračne pruge Doboj – Simin Han, mijenja namjenu i postaje Dom zdravlja Lukavac.</s><s>Nakon rata u BiH sprat i dio prizemlja dobijaju stambenu funkciju.</s><s>Godine 1997. u objekat je smješteno sjedište Crvenog krsta općine Lukavac.</s><s>Tokom marta 2015. godine u prizemlje objekta uselio se Auto-moto klub Lukavac, i u istom prostoru je klubska kafana.</s><s>Objekat Stare željezničke stanice predstavlja zapušten objekat, gdje se ne vrše zadovoljavajuće mjere redovnog održavanja.</s>

<s>Opis 
Objekat je pravougaone osnove dimenzija 20,10 m x 10,04 m, a spratnost objekta iznosi P + 1 + potkrovlje.</s><s>Zgrada se sastoji od većeg zapadnog dijela dimenzija 13,70 x 10,04 m pokrivenog dvovodnim krovom i prizemnog istočnog dijela dimenzija 6,40 x 10,04 m, čiji je sjeverni kraj pokriven ravnim krovom, a južni jednovodnim krovom.</s>

<s>Reference</s>

<s>Vanjski linkovi 
 Zgrada željezničke stanice u Lukavcu</s>

<s>Nacionalni spomenici u Lukavcu
Željezničke stanice u Bosni i Hercegovini</s>

